Felipe Fernández García

**Felipe Fernández García** (født 30. august 1935 i San Pedro de Trones i Spania; død 6. april 2012 i San Cristóbal de La Laguna) var en spansk katolsk biskop av San Cristóbal de La Laguna, også kjent som Tenerife.
## Liv og virke
### Prest
Felipe Fernández García ble ordinert til prest 28. juli 1957 i Plasencia. I 1958 ble han uteksaminert i teologi fra Det pavelige universitet i Salamanca, og i 1960 tok han en grad i samfunnsvitenskap fra Det pavelige universitet Gregoriana i Roma.

Fra 1960 til 1965 tjenestegjorde han som kapellan i menigheten *St. Jakob* i Don Benito i Badajoz, og som rådgiver for ulike katolsk aksjons-bevegelser. Videre var han professor ved *Colegio Público de Plasencia* fra 1960 til 1965. Fra 1965 til 1969 var han assisterende sjefredaktør for tidsskriftet *Pastoral Misionera*. Fra 1968 til 1976 var han professor i sosiologi, katolsk sosiallære og pastoralteologi ved seminaret i Plasencia bispedømme. Fra 1969 til 1976 var han pastoralvikar i Plasencia, og fra 1972 til 1976 var han professor ved *Det pavelige universitet* i Salamanca.
### Biskop av Ávila
Pave Paul VI utnevnte ham til biskop av Ávila den 22. oktober 1976. Den apostoliske nuntius til Spania, titulærerkebiskop Luigi Dadaglio, ordinerte ham til biskop den 28. november 1976 i katedralen i Ávila. Medkonsekrerende var Maximino Romero de Lema, sekretær for Kongregasjonen for presteskapet, og José Delicado Baeza, erkebiskop av Valladolid. 

Han var ansvarlig for Katolsk Aksjon i Spania, og fra 1977 til 1984 for president for *Manos Unidas-Campaña contra el Hambre*. I 1987 var han medlem av den 7. ordinære generalforsamling i Bispesynoden for lekfolk.

Felipe Fernández var den første spanske biskop som mottok en pave i sitt bispedømme; den 1. november 1982, som biskop av Ávila, mottok han pave Johannes Paul II ved portene til den befestede byen, og det var der, det såkalte andre Jerusalem, hvor de, minutter senere, for første gang i Spanias historie, klarte å samle en million mennesker rundt seg inspirert av den hellige Teresa av Jesus.

### Biskop av San Cristóbal de La Laguna o Tenerife
Den 12. juni 1991 ble han utnevnt til biskop av San Cristóbal de La Laguna eller Tenerife av pave Johannes Paul II og innsatt i dette embedet den 25. juli 1991.

Under sin tid på Tenerife ble den 30. juli 2002, fant kanoniseringen i Guatemala sted av Pedro de Betancur. Han ble den første kanarieren som ble kanonisert av den katolske kirke. Biskop Felipe Fernández deltok på denne kanoniseringen sammen med en stor kanarisk representasjon. Seremonien ble ledet av pave Johannes Paul II.

Han var medlem av de biskoppelige kommisjoner for lekfolkets apostolat (1976–1984), kulturarv (1990–1993) og presteskapet (1993–2005). Fra 1984 til 1990 var han president for CEAS *(Common European Asylum System)*, en kommisjon opprettet for å opprette et felles europeisk asylsystem innenfor EU.

Den 29. juni 2005 aksepterte pave Benedikt XVI hans avskjedssøknad av helsemessige årsaker. I sin tif ordinerte han 68 sekulærprester, 5 ordensprester og 2 permanente diakoner. 

Biskop Felipe Fernández García døde 76 år gammel den 6. april 2012 i San Cristóbal de La Laguna.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1920
* Kardinal Luigi Dadaglio (1914-1990) *1961
* Biskop *Felipe Fernández García* (1935-2012) *1976

## Referanser